Jabuli 70
Lega pi kony
(Jab 40.13-17)
1Ai Lubaŋa, mi cwinyi obed yom me lara!
Ai Rwot, bin oyotoyot ikonya!
2Wek Lewic omak jo ma gimito neka
dok gubed ki anyobanyoba bene;
wek gidwokgi cen,
wek alee otwodgi,
gin jo ma mito tima marac-ci!
3Wek gubed ma piny orem kwedgi woko pi lewic ma doŋ omakogini,
gin jo ma giwacca ni, “Aa, Aa!”
4Ento mi dano ducu ma giyenyo in gubed ki yomcwiny madwoŋ i komi;
dok imi jo ma gimaro larri gumedde ki waco nakanaka ni, “Lubaŋa dit!”
5An gira lacan, dok piny obwoya woko;
bin bota oyotoyot, ai Lubaŋal In aye lakony ki lalarra;
ai Rwot, pe igalle!